12. ฐานะการเงินและผลการดำเนินงาน

ก. สรุปรายงานการสอบบัญชี

ผู้สอบบัญชี : สำนักงานไพร้ซวอเตอร์เฮาส์คูเปอร์ส เอบีเอเอส โดย

  นางอโนทัย ลีกิจวัฒนะ ผู้สอบบัญชีรับอนุญาตเลขทะเบียน 3442

สรุปรายงานการสอบบัญชี

จากรายงานการตรวจสอบของผู้สอบบัญชี สำหรับปีสิ้นสุดวันที่ 31 ธันวาคม 2550 ได้รายงานอย่าง
ไม่มีเงื่อนไขว่า งบการเงินของบริษัทและบริษัทย่อยแสดงฐานะทางการเงิน ณ วันที่ 31 ธันวาคม
2550 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทโดยถูกต้องตามที่ควรในสาระสำคัญตามหลักการบัญชีที่รับรองทั่วไป

ข. สรุปงบการเงินรวม

สรุปฐานะการเงินและผลการดำเนินงานของบริษัทและบริษัทย่อย ในระยะเวลา 3 ปี ที่ผ่านมา

งบการเงินรวมของบริษัทและบริษัทย่อย เปรียบเทียบระหว่างปี 2548 – 2550 (ตามเอกสารแนบ
3)

12.1 ภาพรวมผลการดำเนินงาน

บริษัทและบริษัทย่อยมีผลประกอบการโดยรวมดี โดยมีรายได้เพิ่มขึ้นอย่างต่อเนื่อง กล่าวคือ ใน ปี
2549 และปี 2550 บริษัทและบริษัทย่อยมีรายได้รวมจำนวน 3,224 ล้านบาท และ 3,310
ล้านบาท ตามลำดับ ซึ่งเพิ่มขึ้นจากปี 2549 คิดเป็นอัตราร้อยละ 2.67
บริษัทและบริษัทย่อยมีกำไรสุทธิสำหรับปี 2549 และปี 2550 เท่ากับ 229 ล้านบาท และ 122
ล้านบาท ตามลำดับ ซึ่งคิดเป็นอัตรากำไรสุทธิลดลงจากปี 2549 ร้อยละ 46.72

ตั้งแต่ปี 2548
บริษัทและบริษัทย่อยได้ขยายและพัฒนาธุรกิจอย่างต่อเนื่องโดยทำการปรับปรุงและซ่อมแซมโรงแรมในเครือดุสิตธานี
และดุสิตปริ๊นเซส เพื่อเพิ่มระดับความสามารถในการให้บริการแก่ลูกค้า เช่น
การปิดห้องพักบางส่วนเพื่อปรับปรุง ซึ่งงานปรับปรุงนั้นได้แล้วเสร็จในปี 2550 นอกจากนี้
บริษัทย่อยได้ทำการเปิดโรงแรมดุสิตดีทู เชียงใหม่ ซึ่งเป็นโรงแรมทันสมัยระดับ 5 ดาว ขนาด 130
ห้อง ภายใต้แบรนด์ใหม่ของกลุ่มดุสิตธานี คือ “ดุสิตดีทู (dusitD2)”
ซึ่งโรงแรมดังกล่าวได้เริ่มเปิดให้บริการอย่างเป็นทางการในเดือนพฤศจิกายน 2549

ในปัจจุบัน บริษัทและบริษัทย่อยดำเนินธุรกิจกิจการโรงแรม ซึ่งบริษัทและบริษัทย่อยเป็นเจ้าของ
ทั้งในประเทศและต่างประเทศทั้งสิ้น 9
แห่งและรับจ้างบริหารโรงแรมภายใต้เครื่องหมายการค้าของบริษัท รวมทั้งสิ้น 11 แห่ง
นอกเหนือจากธุรกิจโรงแรมซึ่งถือเป็นธุรกิจหลักดังกล่าว
บริษัทและบริษัทย่อยได้พัฒนาธุรกิจอื่นเพื่อเพิ่มแหล่งรายได้และ/หรือสนับสนุนธุรกิจโรงแรมอย่างต่อเนื่อง
ได้แก่

1.  ธุรกิจสถานบริการเพื่อสุขภาพ (สปา) โดย บริษัทย่อยมีสถานบริการเพื่อสุขภาพ 4 แห่ง ได้แก่
    ที่โรงแรมดุสิตธานี กรุงเทพ โรงแรมดุสิตธานี พัทยา โรงแรมดุสิตธานี หัวหิน
    และโรงแรมดุสิตดีทู เชียงใหม่ ซึ่งได้รับรางวัลจากหลายสถาบัน
    เพื่อเป็นการรับรองคุณภาพระดับชั้นนำ

2.  ธุรกิจอื่นๆ เช่น วิทยาลัยดุสิตธานีมีโครงการเปิดสอนในระดับปริญญาโท
    รวมถึงการนำหลักสูตรด้านอาหารของ Le Cordon Bleu จาก Le Cordon Bleu
    Helvetia Sarl
    ซึ่งเป็นผู้ดำเนินกิจการด้านโรงเรียนสอนศิลปการประกอบอาหารสไตล์ฝรั่งเศส
    ที่มีชื่อเสียงระดับนานาชาติ
    มาใช้ร่วมกับหลักสูตรของวิทยาลัยดุสิตธานี

3.  ธุรกิจอาคารพาณิชย์ให้เช่าซึ่งบริษัทได้ทำการปรับปรุงและตกแต่งอาคารดังกล่าวเพื่อเพิ่มอัตราค่าเช่า
    รวมไปถึงการวางผังใหม่ให้แต่ละห้องมีพื้นที่ให้เช่ามากขึ้น

4.  ธุรกิจฝึกอบรม บริษัทได้ทำสัญญาร่วมมือกับมหาวิทยาลัยฮาวายแห่งมามานัว
    เพื่อร่วมกันพัฒนาหลักสูตรการสอน เปิดอบรมให้แก่พนักงานบริษัทในเครือ รวมถึงบุคคลทั่วไป

5.  โรงเรียนสอนประกอบอาหาร เลอ กอร์ดอง เบลอ ดุสิต
    ซึ่งเป็นกิจการร่วมค้าระหว่างบริษัทกับ Le Cordon Bleu Helvetia Sarl
    ได้เปิดสอนอย่างเป็นทางการในเดือน สิงหาคม 2550 โดยมีนักเรียนในช่วงแรกประมาณ 75–
    90 คนต่อภาคการศึกษา

12.2 การวิเคราะห์ฐานะการเงินและผลการดำเนินงาน

12.2.1 การวิเคราะห์ผลการดำเนินงาน

รายได้

บริษัทและบริษัทย่อยมีรายได้จากการประกอบกิจการโรงแรม
และการให้บริการรับจ้างบริหารโรงแรมซึ่งเป็นรายได้หลัก และมีรายได้อื่นๆ เช่น ดอกเบี้ยรับ
รายได้อื่นๆ เช่น ค่าเช่าร้านค้าในโรงแรม
ค่าสิ่งพิมพ์โฆษณา ค่าการตลาดที่เกี่ยวข้องกับการบริหารโรงแรม เป็นต้น
สัดส่วนของรายได้รวมของบริษัทและบริษัทย่อยสามารถสรุปได้ดังนี้

หน่วย: พันบาท

+------------------------------+---------+--------+--------+---------+
|                              | ปี 2549  |        | ปี 2550 |         |
+------------------------------+---------+--------+--------+---------+
| โครงสร้างรายได้                | รายได้   | ร้อยละ  | รายได้  | ร้อยละ   |
+------------------------------+---------+--------+--------+---------+
| 1.                           |         |        |        |         |
| รายได้จากการขายและการให้บริการ  |         |        |        |         |
+------------------------------+---------+--------+--------+---------+
|   ก. รายได้จากกิจการโรงแรม     | 2,      | 87. 70 | 2,9    | 90.19   |
|                              | 826,805 |        | 85,671 |         |
+------------------------------+---------+--------+--------+---------+
|   ข. รายได้จากธุรกิจอาคารให้เช่า  | 21,919  | 0.68   | 40,703 | 1.23    |
+------------------------------+---------+--------+--------+---------+
|   รวม                        | 2,      | 88.38  | 3,0    | 91.42   |
|                              | 848,724 |        | 26,374 |         |
+------------------------------+---------+--------+--------+---------+
| 2. รายได้ค่าบริหารโรงแรม        | 130,686 | 4.05   | 1      | 3.59    |
|                              |         |        | 18,770 |         |
+------------------------------+---------+--------+--------+---------+
| 3. รายได้อื่น                   | 131,073 | 4.06   | 1      | 4.99    |
|                              |         |        | 65,350 |         |
+------------------------------+---------+--------+--------+---------+
| 4. เงินชดเชยจากการเลิกสัญญา     | 113,277 | 3.51   | -      | -       |
+------------------------------+---------+--------+--------+---------+
|   รวมรายได้                   | 3,      | 100.00 | 3,3    | 100.00  |
|                              | 223,760 |        | 10,494 |         |
+------------------------------+---------+--------+--------+---------+

1. รายได้จากการขายและการให้บริการ

รายได้หลักจากกิจการโรงแรมประกอบด้วยรายได้ค่าห้องพัก รายได้จากค่าอาหารและเครื่องดื่ม
กลุ่มโรงแรมที่อยู่ภายใต้ดุสิตธานี และ กลุ่มโรงแรมที่อยู่ภายใต้ดุสิตปริ๊นเซส
มีรายได้จากการขายและการให้บริการเพิ่มขึ้นจากปีก่อน จำนวน 177.65 ล้านบาท คิดเป็นร้อยละ
6.24 เนื่องจาก
บริษัทและบริษัทย่อยได้ใช้งบประมาณจำนวนมากในการปรับปรุงตกแต่งโรงแรมให้ทันสมัย
และเพื่อให้ลูกค้าได้รับความสะดวกสบาย เช่นการจัดให้มี Executive Club Lounge
ห้องพักสำหรับนักธุรกิจ รวมทั้งการให้บริการด้านอินเตอร์เน็ต และห้องสัมมนา
เพื่อรองรับกลุ่มนักธุรกิจ ส่งผลให้โรงแรมสามารถทำรายได้เพิ่มขึ้น ประกอบกับโรงแรมดุสิตดีทู
เชียงใหม่ ซึ่งเป็นโรงแรมแนวใหม่ของเครือดุสิตธานี อยู่ภายใต้ บ. ดุสิตโฮเต็ล แอนด์ รีสอร์ท
ได้เปิดดำเนินการอย่างไม่เป็นทางการในเดือน พฤศจิกายน 2548
และเปิดดำเนินการอย่างเป็นทางการในเดือน พฤศจิกายน 2549 ทำให้รายได้จากโรงแรมดุสิตดีทู
เชียงใหม่เพิ่มขึ้นจากปีก่อนจำนวน 35.66 ล้านบาท

-   กลุ่มโรงแรมที่อยู่ภายใต้บริษัท มีรายได้เพิ่มขึ้น 144.95 ล้านบาท ประกอบด้วย

โรงแรมดุสิตธานี กรุงเทพ สามารถทำรายได้เพิ่มขึ้น 92.25 ล้านบาท คิดเป็นร้อยละ 11.74

โรงแรมดุสิตธานี พัทยา มีรายได้ เพิ่มขึ้น จำนวน 45.73 ล้านบาท คิดเป็นร้อยละ 9.72

โรงแรมดุสิตธานี หัวหิน มีรายได้เพิ่มขึ้น จำนวน 6.97 ล้านบาท คิดเป็นร้อยละ 1.87

-   กลุ่มโรงแรมที่อยู่ภายใต้บริษัทย่อย มีรายได้เพิ่มขึ้น 21.81 ล้านบาท ประกอบด้วย

โรงแรมดุสิตธานี มะนิลา เมื่อเดือนกรกฎาคม 2549
มีการปรับปรุงตกแต่งโรงแรมและแล้วเสร็จในปลายปี 2550 มีผลทำให้รายได้ลดลง จำนวน 43.28
ล้านบาท คิดเป็นร้อยละ 7.99

โรงแรมในกลุ่มดุสิตปริ๊นเซส ประกอบด้วยโรงแรมรอยัล ปริ๊นเซส หลานหลวง โรงแรมดุสิต
ปริ๊นเซส ศรีนครินทร์ โรงแรมดุสิตปริ๊นเซส เชียงใหม่ และโรงแรมดุสิตปริ๊นเซส โคราช ในปี
2550 มีรายได้เพิ่มขึ้นจำนวน 29.43 ล้านบาท คิดเป็นร้อยละ 5.60

โรงแรมดุสิตดีทู เชียงใหม่ อยู่ภายใต้บ. ดุสิตโฮเต็ล แอนด์ รีสอร์ท
ซึ่งเป็นโรงแรมแบรนด์ใหม่ของเครือดุสิต ได้เปิดดำเนินการอย่างเป็นทางการในเดือน พฤศจิกายน
2549 ปี 2550 เปิดดำเนินการเต็มปีมีผลทำให้รายได้เพิ่มขึ้นจำนวน 35.66 ล้านบาท
คิดเป็นร้อยละ 44.29

-   เทวารัณย์ สปา ประกอบธุรกิจบริการสถานสุขภาพ โดยใช้ชื่อเทวารัณย์ สปา
    ซึ่งมีชื่อเสียงเป็นสปาชั้นนำ และได้รับความนิยมจากลูกค้าทั้งในประเทศและต่างประเทศ
    ปัจจุบันมี 4 แห่ง คือ กรุงเทพ พัทยา ชะอำ/หัวหิน และ เชียงใหม่

ในปี 2550 รายได้จากกิจการสปาลดลง 23.47 ล้านบาท คิดเป็นร้อยละ 47.76 เนื่องจาก บ.
เทวารัณย์ สปา ได้โอนกิจการสปาที่ พัทยา ชะอำ/หัวหิน และ เชียงใหม่ ให้แก่โรงแรมดุสิตธานี
พัทยา โรงแรมดุสิตธานี หัวหิน และโรงแรมดุสิตดีทู เชียงใหม่และรับค่าบริหารกิจการแทน
จึงทำให้กิจการสปามีรายได้ลดลง

-   บ. ดุสิต เพื่อพัฒนาผู้บริหาร
    ประกอบกิจการฝึกอบรมพัฒนาบุคลากรซึ่งถือว่าเป็นหัวใจสำคัญต่อธุรกิจการบริการ
    โดยบริษัทได้ตั้งบริษัทฝึกอบรมเพื่อดำเนินการจัดฝึกอบรมให้กับพนักงานในกลุ่มบริษัทและบริษัทย่อย
    และบุคคลทั่วไป มีรายได้เพิ่มขึ้นจากปี 2549 จำนวน 0.56 ล้านบาท คิดเป็นร้อยละ 0.02

-   บ. เลอ กอร์ดอง เบลอ ดุสิต
    เป็นกิจการร่วมค้าประกอบกิจการเป็นโรงเรียนสอนประกอบอาหารแบบฝรั่งเศส
    ได้เริ่มเปิดสอนในเดือนสิงหาคม 2550 มีส่วนแบ่งรายได้ในงบการเงินสำหรับปี 2550 จำนวน
    15.24 ล้านบาท

รายได้จากการขายและการให้บริการ สามารถวิเคราะห์ตามประเภทของรายได้ ได้ดังนี้

1)  รายได้จากกิจการโรงแรม

รายได้หลักจากกิจการโรงแรมประกอบด้วยรายได้ค่าห้องพัก รายได้จากค่าอาหารและเครื่องดื่ม
บริษัทและบริษัทย่อยมีรายได้ค่าห้องพักสำหรับปี 2550 จำนวน 1,675.95 ล้านบาท เพิ่มขึ้นจากปี
2549 จำนวน 50.93 ล้านบาท เนื่องจากโรงแรมในกลุ่มมีอัตราเข้าพักเฉลี่ย (Average
Occupancy Rate) และอัตราค่าห้องพักโดยเฉลี่ย (Average Room Rate) สูงขึ้น
เพราะแต่ละโรงแรมในกลุ่มเปิดให้ดำเนินการได้เต็มที่ สำหรับปี 2550
รายได้ค่าห้องพักส่วนใหญ่มาจากโรงแรมดุสิตธานี กรุงเทพ โรงแรมดุสิตธานี พัทยา
โรงแรมดุสิตธานี หัวหิน และโรงแรมกลุ่มดุสิตปริ๊นเซส ซึ่งมีรายได้รวมกันมากกว่าร้อยละ 39
ของรายได้รวม ส่วนโรงแรมดุสิตธานี มะนิลา มีการปรับปรุงทั้งห้องพัก ห้องอาหาร
ส่งผลให้รายได้ลดลง เล็กน้อย คือร้อยละ 1.74

ในอนาคต หากไม่มีเหตุการณ์ร้ายแรงจากภายนอกที่กระทบต่อการท่องเที่ยว
โดยรวมอัตราเข้าพักเฉลี่ย (Average Occupancy Rate) และอัตราค่าห้องพักโดยเฉลี่ย
(Average Room Rate) แต่ละโรงแรมของบริษัทและบริษัทย่อยน่าจะมีแนวโน้มที่มีอัตราดีขึ้น
โดยเฉพาะอย่างยิ่งโรงแรมหลักของบริษัทและบริษัทย่อยที่ได้มีการปรับปรุงใหญ่ในเรื่องของห้องพักและสิ่งอำนวยความสะดวกอย่างต่อเนื่องในช่วง
2 ถึง 3 ปีที่ผ่านมาแล้ว และรวมถึงโรงแรมที่เพิ่งเปิดดำเนินการ คือ โรงแรมดุสิตดีทู เชียงใหม่

อาหารและเครื่องดื่มเป็นส่วนหนึ่งซึ่งสร้างรายได้ให้แก่กลุ่มดุสิตธานีถึงร้อยละ 34.26
ของรายได้รวมในปี 2550 บริษัทและบริษัทย่อยมีรายได้จากค่าอาหารและเครื่องดื่มเท่ากับ
1,134.11 ล้านบาทเพิ่มขึ้นอย่างต่อเนื่องเป็นจำนวน 96.17 ล้านบาท คิดเป็นร้อยละ 8.48
เนื่องจากอัตราการเข้าห้องพักโดยเฉลี่ย (Average Occupancy Rate)
ของแต่ละโรงแรมในกลุ่มที่มีอัตราสูงขึ้น

ข) รายได้จากธุรกิจอาคารให้เช่า

รายได้จากธุรกิจอาคารให้เช่าสำหรับปี 2550 มีจำนวน 40.70 ล้านบาท ซึ่งคิดเป็นร้อยละ 1.23
ของรายได้รวม เพิ่มขึ้นจากปี 2549 จำนวน 18.78 ล้านบาท คิดเป็นร้อยละ 85.70
สืบเนื่องจากปี 2550 การปรับปรุงตกแต่งอาคารแล้วเสร็จ
ทำให้บริษัทสามารถคิดค่าเช่าและค่าบริการต่อตารางเมตรเพิ่มขึ้น และมีผู้เช่าเต็มพื้นที่เช่าอาคาร
ทำให้รายได้จากธุรกิจอาคารให้เช่าเพิ่มขึ้นอย่างมาก อาคารให้เช่าของบริษัทมีอยู่ 2 อาคาร คือ
อาคารพาณิชย์ดุสิตธานี ซึ่งตั้งอยู่บริเวณเดียวกับโรงแรมดุสิตธานี กรุงเทพ และ อาคารรมณีย์คอร์ท
ซึ่งตั้งอยู่ที่จังหวัดเชียงใหม่

2. รายได้จากการรับจ้างบริหารโรงแรม

รายได้จากการรับจ้างบริหารโรงแรมของบริษัทประกอบด้วยรายได้จากการรับจ้างบริหารโรงแรม
ภายใต้เครื่องหมายการค้า ดุสิตธานี ดุสิตปริ๊นเซส ดุสิตดีทู ดุสิตเทวารัณย์ และดุสิต เรสซิเด้นท์

ในปี 2550 บริษัทมีรายได้รวมจากการบริหารโรงแรมเท่ากับ 118.77 ล้านบาทลดลงจากปี 2549
จำนวน 11.92 ล้านบาท คิดเป็นร้อยละ 9.12
ซึ่งเป็นรายได้ที่มาจากการบริหารโรงแรมภายใต้เครื่องหมายการค้าดุสิตธานี เท่ากับ 112.07
ล้านบาท และดุสิตปริ๊นเซส เท่ากับ 6.70 ล้านบาท ตามลำดับ ซึ่งคิดเป็นสัดส่วนร้อยละ 94.4
และร้อยละ 5.6 ของรายได้รวมจากการรับจ้างบริหารโรงแรม
ทั้งนี้เนื่องจากผลประกอบการของโรงแรมที่รับจ้างบริหารนั้นดีขึ้น โดยเฉพาะที่โรงแรมดุสิตธานี ดูไบ
และโรงแรมดุสิตธานี ลากูน่า ภูเก็ต

3. รายได้อื่น

รายได้อื่นของบริษัทและบริษัทย่อยประกอบด้วยดอกเบี้ยรับ เงินปันผลรับ
รายได้ค่าเช่าร้านค้าในโรงแรม และรายได้อื่นๆ
ที่เกี่ยวเนื่องกับการประกอบกิจการรับจ้างบริหารโรงแรม เช่น ค่าจัดพิมพ์ ค่าการตลาด ค่าจัดซื้อ
เป็นต้น ในปี 2550 บริษัทและบริษัทย่อยมีรายได้อื่นเท่ากับ 165.35 ล้านบาท เพิ่มขึ้น 34.28
ล้านบาท คิดเป็นร้อยละ 26.15

4. เงินชดเชยจากการยกเลิกสัญญา

สำหรับปีสิ้นสุดวันที่ 31 ธันวาคม 2549 บมจ. รอยัล ปริ๊นเซส
ซึ่งเป็นบริษัทย่อยและคู่สัญญาผู้ว่าจ้างได้ตกลงร่วมกันในการยกเลิกสัญญาจ้างบริหารโรงแรม
ก่อนครบกำหนด และทำสัญญาให้สิทธิดำเนินกิจการโรงแรมภายใต้ชื่อ “รอยัล ปริ๊นเซส”
สัญญาให้สิทธินี้มีผลใช้บังคับตั้งแต่วันที่ 1 กันยายน 2549 ถึงวันที่
31 มีนาคม 2556 โดยบริษัทย่อยจะได้รับค่าสมาชิกจากการให้ใช้สิทธิตามอัตราที่ระบุในสัญญา
โดยผู้ว่าจ้าง
ตกลงชำระเงินชดเชยจากการยกเลิกสัญญาจ้างบริหารโรงแรมจำนวน 113.28 ล้านบาท ให้แก่
บมจ. รอยัล
ปริ๊นเซส ซึ่งรายได้ดังกล่าวไม่ได้เกิดจากการดำเนินการตามปกติของบริษัท

ค่าใช้จ่าย

1. ต้นทุนการขายและบริการในกิจการโรงแรม

ต้นทุนขายและบริการในกิจการโรงแรมและธุรกิจอาคารให้เช่า
ของบริษัทและบริษัทย่อยประกอบด้วยส่วนหลักๆ ได้แก่ ต้นทุนทางตรงที่เกี่ยวกับการให้บริการห้องพัก
เช่น ค่าใช้จ่ายเกี่ยวกับห้องพัก ค่าบำรุงซ่อมแซมทรัพย์สินโรงแรม ค่าพลังงาน
ค่าเงินเดือนและสวัสดิการพนักงานในแผนกที่เกี่ยวข้อง และ ต้นทุนค่าอาหารและเครื่องดื่ม สำหรับปี
2550 ต้นทุนขายและบริการมีจำนวน 1,602.82 ล้านบาท คิดเป็น
ร้อยละ 52.96 ของรายได้จากการขายและการให้บริการ ซึ่งมีสัดส่วนใกล้เคียงกับปี 2549
ที่มีต้นทุนขายและการให้บริการจำนวน 1,468.81 ล้านบาท คิดเป็นร้อยละ 51.56
ของรายได้จากการขายและบริการ

กำไรขั้นต้น

บริษัทและบริษัทย่อยมีกำไรขั้นต้นโดยรวมสำหรับปี 2549 เท่ากับ 1,379.91 ล้านบาท คิดเป็น
ร้อยละ 48.44 ของรายได้จากการขายและบริการ และสำหรับปี 2550 เท่ากับ 1,423.55
ล้านบาท คิดเป็นร้อยละ 47.04 ของรายได้จากการขายและบริการ

2. ค่าใช้จ่ายในการขายและบริหาร

บริษัทและบริษัทย่อยมีค่าใช้จ่ายในการขายและบริหาร ได้แก่ ค่าเงินเดือนและสวัสดิการพนักงาน
ค่าใช้จ่ายด้านการโฆษณา การตลาด และการส่งเสริมการขาย และ
ค่าภาษีโรงเรือนและค่าประกันภัย เป็นต้น สำหรับปี 2550 มีจำนวน 922.36 ล้านบาท
คิดเป็นร้อยละ 27.86 ของรายได้รวม สำหรับปี 2549 มีจำนวน 795.00 ล้านบาท คิดเป็นร้อยละ
24.66 ของรายได้รวม เพิ่มขึ้นจากปีก่อนจำนวน 127.36 ล้านบาท

สาเหตุใหญ่เกิดจากค่าใช้จ่ายในการส่งเสริมการขาย การตลาด
การปรับปรุงและพัฒนาระบบการจองห้องพักส่วนกลาง การปรับเปลี่ยนรูปลักษณ์บริษัทใหม่
และการว่าจ้างบุคลากร ทั้งนี้เพื่อการรองรับการขยายตัวของบริษัทและบริษัทย่อยในอนาคต
ทั้งในประเทศและต่างประเทศ ซึ่งในปี 2550 นี้ บริษัทได้
ลงนามในสัญญารับจ้างบริหารโรงแรมในประเทศเพิ่ม 3 แห่งคือ 1. ดุสิตดีทู บาราคูด้า พัทยา 2.
ดิ เอธเฮเวน พังงา 3. ดุสิตดีทู สมุย และในต่างประเทศเพิ่มอีก 5 แห่งคือ 1. Dusit Dubai
Palm Jumeirah 2. Dusit Residence Marina, Dubai 3. P-9 Abu Dhabi 4. Pearl
Coast Premier Hotel Apartments managed by Dusit Residence และ 5. The
Lake View, New Cairo, Egypt และกำลังอยู่ในระหว่างการพิจารณาอีก 12 แห่ง นอกจากนี้
บ. เลอ กอร์ดอง เบลอ ดุสิต ซึ่งได้เปิดอย่างเป็นทางการเมื่อวันที่ 6 กรกฎาคม 2550
ทำให้มีค่าใช้จ่ายเพิ่มขึ้นจำนวน 6.32 ล้านบาท

3. ค่าเสื่อมราคาและค่าตัดจำหน่าย

ค่าเสื่อมราคาและค่าตัดจำหน่ายเป็นค่าใช้จ่ายหลักที่ไม่เป็นเงินสดของบริษัทและบริษัทย่อย
เนื่องจากเป็นสินทรัพย์หลักที่ใช้ในการดำเนินกิจการโรงแรม
บริษัทและบริษัทย่อยคำนวณค่าเสื่อมราคาสำหรับอาคารและอุปกรณ์โรงแรม
ส่วนปรับปรุงที่ดินและอาคาร
และค่าตัดจำหน่ายสำหรับค่าเช่าที่ดินและอาคารจ่ายล่วงหน้าสำหรับที่ดินที่ตั้งโรงแรมดุสิตธานี
กรุงเทพ หลังการปรับปรุงตกแต่งโรงแรมในกลุ่มดุสิตธานี กลุ่มดุสิตปริ๊นเซส เสร็จสิ้นแล้ว
ทำให้บริษัทและบริษัทย่อยมีค่าเสื่อมราคาและค่าตัดจำหน่ายสำหรับปี 2550 จำนวน 520.24
ล้านบาท เพิ่มขึ้นจากปี 2549 จำนวน 44.80 ล้านบาท เพิ่มขึ้นร้อยละ 9.42

4. ดอกเบี้ยจ่าย

สำหรับปี 2550 บริษัทและบริษัทย่อยมีดอกเบี้ยจ่ายจำนวน 87.53 ล้านบาท เพิ่มขึ้นจากปี 2549
จำนวน 5.91 ล้านบาท
รายการดังกล่าวเป็นดอกเบี้ยจ่ายให้สถาบันการเงินสำหรับเงินกู้ยืมที่บริษัทและบริษัทย่อย
กู้ยืมมาเพื่อปรับปรุงตกแต่งโรงแรมและเพื่อเป็นเงินทุนหมุนเวียน

5. ภาษีเงินได้

บริษัทและบริษัทย่อยมีการคำนวณภาษีเงินได้จากกำไรสุทธิหลังจากหักรายได้ที่ไม่ต้องนำมาคำนวณเพื่อเสียภาษีเงินได้และบวกกลับค่าใช้จ่ายที่ไม่อนุญาตให้ถือเป็นค่าใช้จ่ายคำนวณภาษีเงินได้
สำหรับปี 2550 บริษัทและบริษัทย่อยมีภาษีเงินได้จำนวน 40.04 ล้านบาท ลดลงจากปี 2549
จำนวน 81.71 ล้านบาท เนื่องจากภาษีเงินได้ของบริษัทย่อยที่ลดลง

กำไรสุทธิ

ในปี 2550 บริษัทและบริษัทย่อยมีกำไรสุทธิเท่ากับ 121.94 ล้านบาท ลดลงจำนวน 107.40
ล้านบาท เมื่อเทียบกับปี 2549 ซึ่งมีจำนวน 229.34 ล้านบาท เนื่องจากสาเหตุหลัก ดังต่อไปนี้

1. การเพิ่มขึ้นอย่างมีนัยสำคัญของค่าเสื่อมราคาและค่าตัดจำหน่ายของบริษัทและบริษัทย่อยจาก
475.44 ล้านบาทในปี 2549 เป็น 520.24 ล้านบาทในปี 2550

2. ดอกเบี้ยจ่ายที่เพิ่มขึ้นจาก 81.62 ล้านบาทในปี 2549 เป็น 87.53 ล้านบาทในปี 2550

3. ขาดทุนจากการดำเนินการจาก บ. ดุสิตโฮเต็ล แอนด์ รีสอร์ท
เนื่องจากการเปิดให้บริการของโรงแรมดุสิตดีทู เชียงใหม่ ในช่วงต้นๆ มีอัตราการเข้าพักที่ไม่สูงนัก
และจากบริษัทย่อยอื่นๆ ที่ทำธุรกิจสนับสนุนกิจการโรงแรมของกลุ่ม เช่น บ. ดุสิตเพื่อพัฒนาผู้บริหาร
บ. เทวารัณย์ สปา และ บ. เลอ
กอร์ดอง เบลอ ดุสิต เป็นต้น

อัตราผลตอบแทนต่อผู้ถือหุ้น

บริษัทและบริษัทย่อยมีอัตราผลตอบแทนต่อผู้ถือหุ้นในปี 2549 และปี 2550 เท่ากับร้อยละ 6.01
และร้อยละ 3.15

บริษัทมีการจ่ายเงินปันผลให้แก่ผู้ถือหุ้นอย่างต่อเนื่อง
และมีนโยบายในการจ่ายเงินปันผลในอัตราไม่ต่ำกว่าร้อยละ 50 ของกำไรสุทธิต่อหุ้น
บริษัทจ่ายเงินปันผลประจำปี 2549 เป็นจำนวนเงินทั้งสิ้น 146.68 ล้านบาท
และงวดครึ่งปีแรกของปี 2550 จำนวนเงิน 42.50 ล้านบาท

12.2.2 การวิเคราะห์ฐานะการเงิน

สินทรัพย์รวม

ณ วันที่ 31 ธันวาคม 2549 และ 2550 บริษัทและบริษัทย่อยมีสินทรัพย์รวม 6,305.95
ล้านบาทและ 6,515.22 ล้านบาท ตามลำดับ เพิ่มขึ้นจำนวน 209.27 ล้านบาท คิดเป็นร้อยละ
3.32 เนื่องจากบริษัทมีการลงทุนเพิ่มเติมในส่วนของที่ดิน อาคารและอุปกรณ์
ในการปรับปรุงโรงแรมต่างๆ

ณ วันที่ 31 ธันวาคม 2550 สินทรัพย์รวมจำนวน 6,515.22 ล้านบาท
ประกอบด้วยสินทรัพย์หมุนเวียน 1,006.94 ล้านบาท และสินทรัพย์ไม่หมุนเวียน 5,508.28
ล้านบาท คิดเป็นร้อยละ 15.46 และร้อยละ 84.54 ของสินทรัพย์ทั้งหมด

เงินสดและรายการเทียบเท่าเงินสด

ณ วันที่ 31 ธันวาคม 2549 และ 2550 เงินสดและรายการเทียบเท่าเงินสดเท่ากับ 740.27
ล้านบาทและ 418.42 ล้านบาท ตามลำดับ ลดลงจากปีก่อน จำนวน 321.85 ล้านบาท เนื่องจาก
บริษัทและบริษัทย่อยได้ปรับปรุงตกแต่งโรงแรมในเครือ
ซึ่งต้องใช้งบประมาณจำนวนมากจึงมีการกู้ยืมเงินจากสถาบันการเงินในระหว่างปี
และในขณะเดียวกันได้มีการจ่ายชำระคืนเงินกู้ยืมจากสถาบันการเงินตามที่กำหนดในสัญญาเงินกู้ยืมด้วย
นอกจากนั้น ณ วันที่ 31 ธันวาคม 2550 บริษัทย่อยได้มีเงินลงทุนในตั๋วสัญญาใช้เงินระยะสั้น จำนวน
42.00 ล้านบาท เพิ่มขึ้นจากปี 2549 จำนวน 4.00 ล้านบาท

ลูกหนี้การค้า

ณ วันที่ 31 ธันวาคม 2549 และ 2550 บริษัทและบริษัทย่อย มีลูกหนี้การค้า - สุทธิ เท่ากับ
192.24 ล้านบาท และ 201.20 ล้านบาท ตามลำดับ
ลูกหนี้การค้าเพิ่มขึ้นตามสัดส่วนของรายได้จากการขายและการให้บริการ
ลูกหนี้แยกตามอายุหนี้ที่ค้างชำระสรุปได้ดังนี้

หน่วย: ล้านบาท

  ------------------------------- ------------- ------------- ------------
  ยอดหนี้ที่ค้างชำระ                   31 ธ.ค. 48    31 ธ.ค. 49    31 ธ.ค. 50

  - ต่ำกว่า 3 เดือน                  166.56        188.56        198.06

  - มากกว่า 3 เดือน ขึ้นไป            12.24         11.51         11.05

  รวมลูกหนี้การค้า                    178.80        200.07        209.11

  หัก ค่าเผื่อหนี้สงสัยจะสูญ              (8.28)        (7.83)        (7.91)

  ลูกหนี้การค้า - สุทธิ                 170.52        192.24        201.20
  ------------------------------- ------------- ------------- ------------

บริษัทและบริษัทย่อยมีนโยบายตั้งค่าเผื่อหนี้สงสัยจะสูญเท่ากับจำนวนหนี้ที่คาดว่าจะเก็บเงินไม่ได้ตามจริง
โดยประมาณจากประสบการณ์ในการเก็บหนี้ การวิเคราะห์ฐานะของลูกหนี้แต่ละราย
รวมถึงความคืบหน้าในการติดตามหนี้ดังกล่าว

ณ วันที่ 31 ธันวาคม 2550 บริษัทและบริษัทย่อยมียอดลูกหนี้ที่ค้างชำระเกินกว่า 3 เดือนขึ้นไป
จำนวน 11.05 ล้านบาท ซึ่งโดยส่วนใหญ่เป็นลูกหนี้ที่เป็นตัวแทนจำหน่าย (Agents)
บริษัทและบริษัทย่อยมีการ
ตั้งค่าเผื่อหนี้สงสัยจะสูญจำนวน 7.91 ล้านบาท ซึ่งคาดว่าเพียงพอสำหรับการดำเนินงาน

สินค้าคงเหลือ

ณ วันที่ 31 ธันวาคม 2549 และ 2550 บริษัทและบริษัทย่อย มีสินค้าคงเหลือเท่ากับ 61.89
ล้านบาท และ 66.80 ล้านบาท ตามลำดับ
โดยสินค้าคงเหลือส่วนใหญ่ประกอบด้วยอาหารและเครื่องดื่ม วัสดุแผนกช่างและวัสดุอื่นๆ

ที่ดิน อาคารและอุปกรณ์ – สุทธิ และค่าเช่าที่ดินและอาคารจ่ายล่วงหน้า - สุทธิ

ณ วันที่ 31 ธันวาคม 2549 และ 2550 บริษัทและบริษัทย่อยมีที่ดิน อาคารและอุปกรณ์ - สุทธิ
เท่ากับ 3,637.08 ล้านบาท และ 4,087.24 ล้านบาท ตามลำดับ
และมีค่าเช่าที่ดินและอาคารจ่ายล่วงหน้าเท่ากับ 759.18 ล้านบาทและ 685.12 ล้านบาท
ตามลำดับ ซึ่งที่ดิน อาคารและอุปกรณ์
เพิ่มขึ้นอย่างมากเนื่องจากบริษัทและบริษัทย่อยมีการลงทุนในการปรับปรุงโรงแรมอย่างต่อเนื่องไม่ว่าจะเป็นการปรับปรุงโรงแรมดุสิตธานี
กรุงเทพ โรงแรมดุสิตธานี พัทยา โรงแรมดุสิตธานี หัวหิน และ โรงแรมดุสิตธานี มะนิลา
และการปรับปรุงอาคารพาณิชย์ดุสิตธานี

หนี้สินรวม

ณ วันที่ 31 ธันวาคม 2549 และ 2550 บริษัทและบริษัทย่อยมีหนี้สินรวม 2,223.67 ล้านบาท และ
2,401.48 ล้านบาท ตามลำดับ เพิ่มขึ้นจำนวน 177.81 ล้านบาท
เนื่องจากการกู้ยืมเงินจากสถาบันการเงินเพื่อทำการปรับปรุงตกแต่งโรงแรมต่างๆ
และเพื่อเป็นเงินทุนหมุนเวียน

ณ วันที่ 31 ธันวาคม 2550 รายละเอียดของเงินกู้ยืม สรุปได้นี้

  หน่วย: ล้านบาท

+----------------------------------+-----------+----------+------------+
|                                  | วงเงินกู้ยืม  | ยอดคงค้าง | อัตราดอกเบี้ย |
+----------------------------------+-----------+----------+------------+
| 1.  เงินเบิกเกินบัญชี                 | 248.00    | 22.61    | MOR        |
+----------------------------------+-----------+----------+------------+
| 2.  เงินกู้ยืมระยะสั้น                 |           |          |            |
+----------------------------------+-----------+----------+------------+
| -   บมจ. ดุสิตธานี                  | 300.00    | 154.00   | MMR        |
+----------------------------------+-----------+----------+------------+
| -   บมจ. ดุสิตธานี                  | 450.00    | -        | -          |
+----------------------------------+-----------+----------+------------+
| -   บมจ. รอยัล ปริ๊นเซส             | 200.00    | -        | -          |
+----------------------------------+-----------+----------+------------+
| 3.  เงินกู้ยืมระยะยาว                |           |          |            |
+----------------------------------+-----------+----------+------------+
| -   บมจ. ดุสิตธานี                  | 1,000.00  | 800.00   | 3.75%      |
+----------------------------------+-----------+----------+------------+
| -   บ. ดุสิตโฮเต็ล แอนด์ รีสอร์ท       | 400.00    | 288.00   | 3.75%      |
+----------------------------------+-----------+----------+------------+
| -   บ. ดุสิตโฮเต็ล แอนด์ รีสอร์ท       | 200.00    | 70.00    | 6.25%      |
+----------------------------------+-----------+----------+------------+
| -   Philippine Hoteliers, Inc.   | 414.78*   | 414.78   | 6.62-6.83% |
+----------------------------------+-----------+----------+------------+
| รวม                              | 3,212.78  | 1,749.39 |            |
+----------------------------------+-----------+----------+------------+

* วงเงินกู้ยืมของ Philippine Hoteliers, Inc. เท่ากับ 510 ล้านเปโซ

ส่วนของผู้ถือหุ้น

ณ วันที่ 31 ธันวาคม 2549 และ 2550 ส่วนของผู้ถือหุ้นของบริษัทเท่ากับ 3,819.11 ล้านบาท
และ 3,876.68 ล้านบาท ตามลำดับ และณ วันที่ 31 ธันวาคม 2550
บริษัทมีกำไรสะสมที่ยังไม่ได้จัดสรรเท่ากับ 1,221.36 ล้านบาท

ณ วันที่ 31 ธันวาคม 2550 หุ้นสามัญซื้อคืนที่แสดงในงบดุลเป็นหุ้นที่ บ. ดุสิตธานี
พร็อพเพอร์ตี้ส์(เดิมชื่อ บ. ดุสิตธานี อินเตอร์เนชั่นแนล) ถือหุ้นสามัญของบริษัทเป็นจำนวน
471,500 หุ้น ซึ่งมีมูลค่าตามบัญชีเท่ากับ 15.74 ล้านบาท

กระแสเงินสด

บริษัทและบริษัทย่อยมีกระแสเงินสดจากการดำเนินงานในช่วง 3 ปีที่ผ่านมา ดังต่อไปนี้

หน่วย:ล้านบาท

  --------------------------------------------- ------------ ---------- ------------
                                                2548         2549       2550

  กระแสเงินสดสุทธิได้จากการดำเนินงาน                 692.22       886.17     648.12

  กระแสเงินสดสุทธิใช้ไปในการลงทุน                    (1,254.97)   (870.78)   (1,014.26)

  กระแสเงินสดสุทธิได้จาก (ใช้ไปใน) การจัดหาเงิน        591.04       326.19     (38.15)

  ผลกระทบของการเปลี่ยนแปลงอัตราแลกเปลี่ยนที่มีต่อเงินสด   12.98        (6.85)     82.44

  กระแสเงินสดสุทธิเพิ่มขึ้น (ลดลง) สุทธิ                 41.27        334.73     (321.85)
  --------------------------------------------- ------------ ---------- ------------

สำหรับปี 2550 บริษัทและบริษัทย่อย มีกระแสเงินสดจากการดำเนินงานลดลง
เนื่องจากการมีกำไรจากการดำเนินงานลดลง

บริษัทและบริษัทย่อยมีกระแสเงินสดสุทธิที่ใช้ในการลงทุนในปี 2549 และปี 2550 เท่ากับ 870.78
ล้านบาท และ 1,014.26 ล้านบาท ตามลำดับ
เนื่องจากการลงทุนปรับปรุงโรงแรมอย่างต่อเนื่องเช่นที่โรงแรมดุสิตธานี กรุงเทพ โรงแรมดุสิตธานี
หัวหิน โรงแรมดุสิตธานี พัทยา โรงแรมดุสิต ดีทู เชียงใหม่
โรงแรมดุสิตธานี มะนิลาโรงแรมดุสิตปริ๊นเซส ศรีนครินทร์ และโรงแรมดุสิตปริ๊นเซส โคราช
เป็นต้น และการลงทุนระยะสั้นและให้กิจการร่วมค้ากู้ยืมในระหว่างปี 2550

บริษัทและบริษัทย่อยมีกระแสเงินสดสุทธิได้จากการจัดหาเงินในปี 2549 เท่ากับ 326.19 ล้านบาท
และ ใช้ไปในการจัดหาเงินปี 2550 เท่ากับ 38.15 ล้านบาท เนื่องจากในระหว่างปี 2550
บริษัทและบริษัทย่อยได้กู้ยืมเงินเพิ่ม เพื่อทำการปรับปรุงโรงแรมต่างๆ ในขณะเดียวกัน
มีการจ่ายชำระคืนเงินกู้ที่ครบกำหนดชำระในปี 2550 อย่างไรก็ตาม
บริษัทมีการจ่ายเงินปันผลให้แก่ผู้ถือหุ้นอย่างต่อเนื่องเช่นกันในช่วงเวลาเดียวกัน

อัตราส่วนสภาพคล่อง

  ------------------------------------- ------- -------- -------- --------
                                                2548     2549     2550

  อัตราส่วนสภาพคล่อง                       เท่า     1.47     1.37     0.93

  อัตราส่วนสภาพคล่องหมุนเร็ว                 เท่า     0.95     1.04     0.63
  ------------------------------------- ------- -------- -------- --------

จากอัตราส่วนสภาพคล่องและอัตราส่วนสภาพคล่องหมุนเร็วของบริษัทปี 2550 ลดลงจากปี 2549
เนื่องจากบริษัทมีเงินสดคงเหลือจากการดำเนินงานลดลง เนื่องจากผลประกอบการลดลง
ในขณะที่หนี้สินหมุนเวียนเพิ่มขึ้น
เนื่องจากมีเงินกู้ยืมระยะสั้นจากสถาบันการเงินและจากกิจการร่วมค้าเพิ่มขึ้น
อย่างไรก็ตามสภาพคล่องของบริษัทยังอยู่ในเกณฑ์ที่น่าพอใจ

อัตราส่วนแสดงความสามารถในการบริหารหนี้สิน

  ------------------------------------- ------- -------- -------- --------
                                                2548     2549     2550

  อัตราส่วนหนี้สินต่อส่วนของผู้ถือหุ้น              เท่า     0.50     0.58     0.62

  อัตราส่วนความสามารถชำระดอกเบี้ย           เท่า     18.94    5.87     2.97
  ------------------------------------- ------- -------- -------- --------

ณ วันที่ 31 ธันวาคม 2550 บริษัทและบริษัทย่อยมีอัตราส่วนหนี้สินต่อทุนเท่ากับ 0.62 เท่า และ
ณ วันที่ 31 ธันวาคม 2549 เท่ากับ 0.58 เท่า
สาเหตุที่อัตราส่วนดังกล่าวเพิ่มสูงขึ้นนั้นเกิดจากบริษัทและบริษัทย่อยได้มีการกู้ยืมเพื่อการลงทุนปรับปรุงโรงแรมอย่างต่อเนื่องและเพื่อเป็นทุนหมุนเวียน
อย่างไรก็ตาม
อัตราดังกล่าวต่ำกว่าเงื่อนไขที่ต้องคงไว้ตามสัญญาเงินกู้ซึ่งกำหนดให้ดำรงอัตราส่วนหนี้สินต่อทุนของบริษัทไม่ให้เกินอัตราส่วน
2 ต่อ 1 และความสามารถในการชำระดอกเบี้ยเท่ากับ 2.97 ลดลงจากปี 2549
เนื่องจากบริษัทและบริษัทย่อยมีผลประกอบการสำหรับปี 2550 ลดลง

อัตราส่วนแสดงความสามารถในการหากำไร

  --------------------------------------- ------- ------- ------- --------
                                                  2548    2549    2550

  อัตรากำไรสุทธิ                             ร้อยละ   8.83    7.11    3.68

  อัตราผลตอบแทนผู้ถือหุ้น (ROE)                 ร้อยละ   6.99    6.01    3.15

  อัตราผลตอบแทนของสินทรัพย์ (ROA)             ร้อยละ   7.28    8.04    4.05
  --------------------------------------- ------- ------- ------- --------

จากอัตราส่วนดังกล่าวข้างต้น ในปี 2550 บริษัทมีความสามารถในการทำกำไรลดลง
โดยมีอัตรากำไรสุทธิ (Net profit margin) เท่ากับร้อยละ 3.68 ของรายได้
อัตราผลตอบแทนผู้ถือหุ้น (ROE) เท่ากับร้อยละ 3.15 และมีอัตราผลตอบแทนของสินทรัพย์ (ROA)
เท่ากับร้อยละ 4.05 เนื่องจาก มีการลงทุนสินทรัพย์ถาวรเพิ่มขึ้น ได้แก่
การปรับปรุงตกแต่งโรงแรมและ ห้องอาหารของโรงแรมต่างๆ ต่อเนื่องจากปี 2549
ซึ่งสินทรัพย์ที่ได้รับการปรับปรุงเหล่านี้
จะมีประสิทธิภาพในการสร้างรายได้ซึ่งนำมาสู่ผลตอบแทนที่สูงขึ้นในปีต่อๆ ไป

ปัจจัยที่อาจมีผลต่อผลการดำเนินงานหรือฐานะการเงินในอนาคต

1.  ปัจจัยภายนอกที่มีผลต่อธุรกิจโรงแรม

ในการดำเนินธุรกิจโรงแรมผลประกอบการของบริษัทจะขึ้นอยู่กับภาวะการท่องเที่ยวเป็นสำคัญ
ซึ่งอาจได้รับผลกระทบจากปจจัยภายนอกตางๆ ที่บริษัทไม่สารถควบคุมได้ เชน
เหตุการณ์ก่อการร้าย
ภัยธรรมชาติตางๆ หรือ การเกิดโรคระบาด เป็นต้น ในอดีต
ปจจัยภายนอกดังกลาวนั้นมีผลกระทบต่อการ
ผลการดำเนินงานของบริษัทแต่เพียงระยะสั้นเท่านั้น
แต่หากปัจจัยภายนอกดังกล่าวกระทบภาวะการท่องเที่ยวเป็นระยะเวลานาน
อาจส่งผลกระทบต่อผลการดำเนินงานของบริษัทอย่างมีนัยสำคัญ อย่างไรก็ตาม
บริษัทมีมาตรการรองรับผลกระทบโดยการทําประกันภัยคุมครองความเสี่ยงทุกประเภท (All
risks) และคุมครองการขาดรายไดจากการหยุดดําเนินธุรกิจ (Business Interruption)
คุมครองภัยจากการกอการราย เพื่อลดความเสี่ยงจากผลกระทบดังกล่าว

2.  ผลการดำเนินงานของโรงแรมดุสิตดีทู เชียงใหม่

โรงแรมดุสิตดีทู เชียงใหม่เป็นโรงแรมแห่งใหม่ที่เชียงใหม่ภายใต้แบรนด์ “ดุสิตดีทู”
ซึ่งเป็นแบรนด์ใหม่ของบริษัทและบริษัทย่อย
บริษัทได้ลงทุนและทำการโฆษณาและประชาสัมพันธ์อย่างต่อเนื่องภายหลังการเปิดตัวอย่างเป็นทางการในปลายปี
2549 ทั้งนี้
หากผลการดำเนินงานของโรงแรมดังกล่าวไม่เป็นไปตามที่บริษัทและบริษัทย่อยไดทําการศึกษาความเปนไปไดของโครงการในเบื้องต้น
บริษัทและบริษัทย่อยอาจได้รับผลกระทบจากการลงทุนในโรงแรมดังกล่าว
และอาจทำให้รายได้ของบริษัทและบริษัทย่อยดังกล่าวไม่เป็นไปตามที่คาดไว้

ค่าตอบแทนของผู้สอบบัญชี

สำหรับปี 2550 บริษัทชำระค่าตอบแทนของผู้สอบบัญชี ดังต่อไปนี้

1.  ค่าตอบแทนผู้ตรวจสอบบัญชีของบริษัทและบริษัทย่อยในประเทศ คือ บ. ไพร้ซวอเตอร์เฮาส์
    คูเปอร์ส เอบีเอเอส คิดเป็นมูลค่ารวมทั้งสิ้น 3.35 ล้านบาท

2.  ค่าตอบแทนผู้ตรวจสอบบัญชีของบริษัทย่อยในต่างประเทศ คือ Isla Lipana & Co. (a
    member of PricewaterhouseCoopers), Makati City, Philippines
    คิดเป็นมูลค่ารวมทั้งสิ้น 0.55 ล้านเปโซ

3.  ค่าตอบแทนของงานบริการอื่น คือ ค่าที่ปรึกษาเรื่องการรวมศูนย์ระบบบัญชีและจัดซื้อ โดย บ.
    ไพร้ซวอเตอร์เฮาส์คูเปอร์ส เอฟเอเอส จำนวน 1.80 ล้านบาท